open-index/open-wikipedia-markdown huggingface dataset:
וסילי ברזוצקי

**וסילי ולדימירוביץ' ברזוצקי** (ברוסית: **Василий Владимирович Березуцкий**; נולד ב-20 ביוני 1982 במוסקבה) הוא כדורגלן עבר רוסי, ששיחק בעמדת הבלם. גובהו 1.89 מטר. כיום משמש כמאמן סבאך.

## קריירה
### קריירת משחק
וסילי הוא האח התאום של אלכסיי ברזוצקי, ששיחק יחד איתו בצסק"א. בצעירותו הוא למד באקדמיית "סמנה", מבתי הספר לכדורגל היוקרתיים היותר ברוסיה, ובמקביל שיחק במדי נבחרות הנערים והנוער השונות של רוסיה החל מ-1999, עת השתתף באליפות אירופה עד גיל 17.

ברזוצקי החל את הקריירה המקצוענית שלו בקבוצת מועדון הכדורגל מוסקבה. הוא עלה לקבוצה הבוגרת של המועדון בשנת 2000, כשהיה בן 17 בלבד. אחרי שתי עונות טובות במועדון, הוא עבר בשנת 2002 לצסק"א מוסקבה, בה הוא משחק עד היום. הוא זכה עם צסק"א 3 פעמים באליפות רוסיה (ב-2003, ב-2005 וב-2006) ואף בגביע אופ"א בעונת , לאחר שפתח בניצחון 1–3 על ספורטינג ליסבון במשחק הגמר. הוא העפיל עם הקבוצה לרבע גמר ליגת האלופות בעונת . בשש עונותיו הראשונות במועדון הופיע 165 פעמים וכבש 5 שערים וזכה עמה גם במספר תארים נוספים. הוא הגיע גם להישגים אישיים במדי צסק"א, כאשר נבחר חמש פעמים לרשימת 33 המצטיינים בליגה הרוסית בשנים 2005 - 2009.

בעקבות יכולתו הטובה בהגנת צסק"א ברזוצקי זכה למקום קבע בנבחרת רוסיה. הוא התחיל לשחק בנבחרת בשנת 2003, וזומן לסגלה לטורניר יורו 2008 על ידי המאמן חוס הידינק. הוא היה שותף לטורניר המוצלח של הנבחרת הרוסית שהגיעה עד לחצי הגמר, שם הפסידה לספרד. בניגוד למספרו בצסק"א מוסקבה, בנבחרת מספר חולצתו הוא 2. ברזוצקי זומן למונדיאל 2014 על ידי מאמן הנבחרת פאביו קאפלו. בנוסף, ברזוצקי זומן גם ליורו 2016 על ידי המאמן לאוניד סלוצקי וכבש את שער השוויון מול נבחרת אנגליה במשחק הראשון בטורניר.

ב-21 ביולי 2018 פרש ממשחק פעיל בגיל 36.

### קריירת אימון
בנובמבר 2018 הוזמן על ידי לאוניד סלוצקי יחד עם אחיו לצוות המאמנים של קבוצת ויטסה ארנהם ההולנדית. באוגוסט 2020 הצטרף לצוות האימון של צסק"א מוסקבה. באפריל 2021 מונה לעוזר מאמן של קבוצת קרסנודאר. ב-10 בינואר 2022 חזר לצסק"א מוסקבה על מנת לשמש כעוזרו של אחיו התאום אלכסיי.

## תארים
;צסק"א מוסקבה
* גביע אופ"א: 
* אליפות רוסיה (5): , , , , , 2015
* הגביע הרוסי (7): , , , , , , 
* הסופר קאפ הרוסי (5): , , , , 

## קישורים חיצוניים

קטגוריה:כדורגלנים רוסים
קטגוריה:בלמי כדורגל רוסים
קטגוריה:מוסקבה: כדורגלנים
קטגוריה:כדורגלני מועדון הכדורגל מוסקבה
קטגוריה:כדורגלני צסק"א מוסקבה
קטגוריה:כדורגלני נבחרת רוסיה
קטגוריה:כדורגלני יורו 2008
קטגוריה:כדורגלני מונדיאל 2014
קטגוריה:כדורגלני יורו 2016
קטגוריה:מאמני כדורגל רוסים
קטגוריה:רוסים שנולדו ב-1982
לידיה לזרוב

250px|שמאל|ממוזער|לזרוב וכרמל
**לידיה לזרוב-ירושלמי** (נולדה ב-16 בינואר 1946) היא שייטת ישראלית, אלופת עולם בשיט מפרשיות מדגם 420.

היא הפכה לאלופת העולם הישראלית הראשונה בענף ספורט כלשהו כאשר זכתה בשנת 1969 באליפות העולם בדגם 420 יחד עם שותפה צפניה כרמל.

## ביוגרפיה
נולדה בסופיה, שבבולגריה. הייתה חברת אגודת יורדי ים זבולון במועדון השיט של בת ים מאז הייתה בת 17.

בשנת 1966 ניצחה לידיה עם בן זוגה צפניה כרמל באליפות ישראל בשיט מפרשיות מדגם 420, ובאוגוסט 1967 ניצחו השניים בתחרות מפרשיות בינלאומית שנערכה על נהר הדסון בניו יורק. בשנת 1969 היו הצמד לאלופי עולם ישראלים ראשונים בענף ספורט כלשהו, כאשר ניצחו באליפות העולם בשיט מפרשיות מדגם 420 אשר נערכה בסנדהמן, שוודיה. כרמל אף זכה באותו אירוע באליפות העולם ליחידים.

באליפות העולם שנערכה בתל אביב בשנת 1970, זכתה לזרוב בתואר אלופת העולם ליחידים בדגם 420 וסיימה בזוגות (יחד עם צפניה כרמל) במקום החמישי.

## קישורים חיצוניים

* דף של צפניה כרמל ולידיה לזרוב באתר jewishsports
* 

## הערות שוליים

קטגוריה:נשים שייטות ישראליות
קטגוריה:ישראליות ילידות בולגריה
קטגוריה:ישראלים ילידי בולגריה
קטגוריה:חברי היכל התהילה של הספורטאים היהודים: ישראלים
קטגוריה:אלופות עולם ישראליות
קטגוריה:אלופי עולם ישראלים
קטגוריה:ישראליות שנולדו ב-1946
קטגוריה:ישראלים שנולדו ב-1946
רעות (ערך)

[ממוזער|לוחם [חיל האיסוף הקרבי|איסוף קרבי מחבק את חברו בשעת אבלו, במסגרת ערך הרעות המוביל את לוחמי צה"ל]]
**רעות** הוא מונח המסמל קשר נפשי עמוק בין שני בני אדם או בין קבוצה מצומצמת של אנשים, שאינו תלוי באינטרסים של אחד מהצדדים. הרעות יכולה להיווצר בשני אופנים מרכזיים: ידידות ארוכת שנים, היוצרת היכרות עמוקה בין הרעים, או מצב המחייב כוחות משותפים וערבות הדדית.

ערך הרעות כולל בתוכו ערכים נוספים, כגון: ערבות הדדית, תקשורת, חוסר של אינטרסים ואמון.

מבחנה הגדול של הרעות הוא במקרים בהם צריך לוותר צד אחד על האינטרסים שלו על מנת להטיב עם רעו. לדוגמה, כאשר אחד הרעים נחשד או מורשע בפלילים, נדרשים רעיו להחליט עד כמה חשובה בעיניהם הרעות - האם ימשיכו לקיימה ולהגן על הרע שחטא, או יבגדו בו.

דוגמה מובהקת נוספת היא בשדה הקרב, אז נקראת הרעות לעיתים בשם "אחוות לוחמים". במצב זה נדרשת נאמנות, אמון וערבות הדדית למען מטרת הכלל. בשם ערך הרעות נדרש הפרט לוותר על טובתו האישית, לעיתים תוך סיכון עצמי.
מחקרים שנעשו בשנים האחרונות מצביעים על התאמה בין הרעות לסיכון החיים. ככל שהסיכון עולה כך גם הרעות עתידה לעלות.

## בישראל

ערך הרעות קיבל ביטוי רשמי כאחד מערכי צה"ל בסעיף:
"רעות - החייל יפעל מתוך אחווה ומסירות לחבריו לשירות, וייחלץ תמיד לעזרתם כשהם זקוקים לו או תלויים בו, חרף כל סכנה וקושי, עד כדי חירוף הנפש".
עוד קודם לניסוח רוח צה"ל זכתה הרעות לתהילה בשיר "הרעות", מאת חיים גורי.

יש הטוענים כי בחברה הישראלית בת ימינו (נכון לשנת 2020) אבדה הרעות שהייתה קיימת בשנותיה הראשונות של המדינה, לטובת האינדיבידואליזם, ומביאים לכך דוגמאות שונות.

העיתונאי גדעון לוי מבקר במאמרו "רק בגרמניה?" את ערך הרעות הצבאי הישראלי כערך המסוגל להשחית את האדם ולגרום לו לעשות מעשים לא מוסריים. הוא מצטט מהספר "סיפור של גרמני": "הרעות קשורה למלחמה. כמו האלכוהול, גם היא מעין שיקוי תנחומים למי שנתון בתנאים בלתי אנושיים... היא מדרדרת ומשחיתה את האדם יותר מכל אלכוהול או אופיום... גרוע מזה: הרעות פוטרת אדם מן האחריות לחייו בפני אלוהיו ובפני מצפונו. הוא עושה מה שעושים כולם. אין לו ברירה. אין לו זמן להרהר... מצפונו הוא 'החברים' ומובטחת לו כפרה שלמה, כל עוד ימשיך לעשות מה שכולם עושים".

## ראו גם
*אלטרואיזם
*ידידות
*חיבה
*לא תעמוד על דם רעך

## הערות שוליים

קטגוריה:אתיקה
קטגוריה:פסיכולוגיה חברתית
בניטו וילגאס

**בניטו וילגאס** (בספרדית: **Benito Higinio Villegas**; 11 בינואר 1877 – 27 באפריל 1952) היה שחמטאי ארגנטינאי.

## וילגאס באליפויות ארגנטינה
וילגאס היה האלוף הראשון של מועדון השחמט של ארגנטינה בבואנוס איירס בשנים 1906-1907. לאחר מלחמת העולם הראשונה זכה וילגאס באליפות ארגנטינה בשנת 1922. בשנים 1921, 1923 ו-1931 הגיע למקום השני. https://www.webcitation.org/query?id=1256445390952522&url=ar.geocities.com/carlasevigne/Campeonatos_Argentinos_tablas.htm (ניצח: דמיאן רקה). בשנת 1923 ניצח וילגאס בדו-קרב את מולינה קרנצה 6.5-1.5. בשנת 1924 הגיע וילגאס למקום השלישי (ניצח: ריכרד רטי), על תוצאה זו חזר גם בשנת 1928 (ניצח: ישעיהו פלצ'י). וילגאס המשיך להשתתף באליפות ארגנטינה עד שנת 1943.

## תחרויות אחרות
וילגאס השתתף מספר פעמים באליפות השחמט של דרום אמריקה. בשנת 1921/22 חלק מקום שני-רביעי בתחרות שהתקיימה במונטבידיאו https://web.archive.org/web/20060216115508/http://www.brasilbase.pro.br/ti1921mv.htm (ניצח: רוברטו גראו). בשנת 1925 חלק מקום שישי בתחרות שהתקיימה במונטבידיאו https://web.archive.org/web/20070927222918/http://www.brasilbase.pro.br/ti1925mv.htm ניצח: לואיס פאלאו). בשנת 1928 הגיע וילגאס למקום השביעי בתחרות מר דל פלטה (ניצח: רוברטו גראו) https://web.archive.org/web/20060216115514/http://www.brasilbase.pro.br/ti1928mp.htm. בשנת 1931 הגיע וילגאס למקום ה-11 בתחרות בואנוס איירס (ניצח: קרלוס מדרנה). בתחרות מר דל פלטה בשנת 1934 הגיע וילגאס למקום העשירי (ניצח: אהרון שוורצמן) https://web.archive.org/web/20101215163822/http://www.rogerpaige.me.uk/tables5.htm, בתחרות בואנוס איירס 1934/5 חלק וילגאס מקום 11-12 (ניצח: לואיס פיאציני), וחלק מקום 13-14 בתחרות מר דל פלטה 1936 (ניצח: ישעיהו פלצ'י). https://web.archive.org/web/20040919181510/http://www.brasilbase.pro.br/ti1936mp.htm

במהלך מלחמת העולם השנייה שיחק וילגאס בתחרויות בינלאומיות במר דל פלטה. חלק מקום 8 בשנת 1942 (ניצח: מיגל ניידורף), הגיע למקום ה-14 בשנת 1943 (ניצח: גדעון סטולברג) והגיע למקום ה-16 בשנת 1944 (ניצחו: הרמן פילניק ומיגל ניידורף). בשנת 1944 הגיע למקום ה-17 בתחרות לה פלטה (ניצח: מיגל ניידורף).

## קישורים חיצוניים

* אתר עם קישורים לתחרויות בארגנטינה ממנו ניתן להוריד משחקי שחמט רבים
* אומדן מד הכושר של בניטו וילגאס
* מידע כללי

קטגוריה:שחמטאים ארגנטינאים
קטגוריה:ילידי 1877
קטגוריה:נפטרים ב-1952
Watershed

**Watershed** ("קו פרשת המים" בעברית) הוא האלבום התשיעי של אופת', אשר יצא בשנת 2008.

זהו האלבום הראשון של אופת' עם המתופף מרטין אקסנרוט (Martin Axenrot) והגיטריסט פרדריק אקסון (Fredrik Åkesson). עטיפת האלבום עוצבה על ידי טרוויס סמית' (שעיצב גם את שאר אלבומי הלהקה).

## היסטוריה
השיר הראשון שנשמע מהאלבום היה Heir Apparent - ואחרי שבוצע בהופעה מעריצים העלו חלקים ממנו ליוטיוב. לאחר מכן, שירים נוספים דלפו ליוטיוב, שבועות מספר לפני השקת האלבום.
הסינגל הראשון מן האלבום הוא "Porcelain Heart", שמכיל את השירים "Porcelain Heart" ו-"The Lotus Eater" ויצא ב-19 באפריל 2008.
הסינגל השני לצאת מן האלבום היה Burden ב-4 בנובמבר 2008.

## רצועות האלבום
האלבום כולל 7 רצועות בסיס:
# Coil - 3:10
# Heir Apparent - 8:50
# The Lotus Eater - 8:50
# Burden - 7:41
# Porcelain Heart - 8:00
# Hessian Peel - 11:25
# Hex Omega - 7:00

### הגרסה המיוחדת

הגרסה המיוחדת כוללת שתי גרסאות כיסוי ורצועה נוספת שלא הוכנסה לאלבום.

## המשתתפים באלבום
*מיקאל אקרפלדט - שירה, גיטרות, הפקה.
*פרדריק אקסון (לשעבר Arch Enemy) - גיטרות.
*מרטין מאנדז - בס.
*מרטין אקסנרוט - תופים.
*פר וויברג - קלידים.
*נטלי לוריקס - שירה (Coil)

## קישורים חיצוניים

קטגוריה:אלבומי מטאל
קטגוריה:אופת'
קטגוריה:אלבומים באנגלית
כשל לודי

**כשל לודי** הוא סוג של הטיה קוגניטיבית, שהוגדר על ידי נאסים טאלב בספרו הברבור השחור. השם מגיע מהמילה הלטינית לודוס שפירושה משחק. הכשל מוגדר כשימוש שגוי במשחקים בתור מודל למצבים מציאותיים. טאלב קורא לזה: בלבול בין המפה לשטח האמיתי. 

הכשל הוא חלק מהטענה המרכזית של הספר נגד ההצעות למודלים מתמטיים שאמורים לנבא את העתיד ונגד היומרה לכפות מודלים סטטיסטיים פשטניים על מצבים מורכבים. טאלב טוען כי המודלים הסטטיסטיים יכולים לעבוד רק במסגרות מאוד מסוימות כגון קזינו, שבהן הסיכויים פשוטים וברורים. הוא מציין מספר בעיות עקרוניות שלמודלים המשמשים לניבוי יש נטייה להתעלם מהן:

* בלתי אפשרי לדעת את **כל** האינפורמציה.
* שינויים מזעריים במשתנה אחד עלולים לגרור השפעה משמעותית (אפקט הפרפר).
* תאוריות ומודלים המבוססים על מידע אמפירי שגויים מיסודם כי הם לא לוקחים בחשבון אירועים שעדיין לא קרו.

טאלב טוען כי הכשל הוא חלק מבעיה גדולה יותר שהוא מכנה **פלטוניות** (על שם האידאות של אפלטון). פלטוניות היא התמקדות באובייקטים דמיוניים מובחנים ומוגדרים היטב כמו משולשים וקווים ישרים, או מושגים חברתיים כגון חברות ואהבה, תוך התעלמות מאובייקטים פחות מוגדרים בעלי אופי מעורפל יותר הקיימים במציאות.

## דוגמאות
* דוגמה אחת המובאת בספר היא אודות ניסוי מחשבתי: ישנם שני אנשים, ד"ר ג'ון המוחזק כאיש מדע בעל חשיבה לוגית וטוני השמן המוחזק כאדם הפועל על פי תחושת הבטן ואינטואיציה. אדם שלישי מציג בפניהם מטבע ומסביר כי יש בהטלתו סיכוי של 50/50 לקבל עץ או פלי. המטבע מוטל 99 פעמים ובכל פעם מתקבל עץ. שני האנשים נדרשים להגיד מהו הסיכוי לקבל עץ בפעם המאה. ד"ר ג'ון מסביר כי הסיכויים אינם מושפעים מתוצאות העבר והם נשארים 50/50. טוני השמן מסביר כי הסיכוי לקבלת 99 הטלות רצופות של עץ באמצעות מטבע הוגן הוא כל כך נמוך, עד כי יש להסיק שההנחה בדבר ההוגנות של המטבע שגויה.

הכשל הלודי במקרה זה הוא להאמין כי המציאות מתנהגת כמו המודל ההיפותטי שמציג ד"ר ג'ון. כל בר דעת לא היה מהמר "שחור" על רולטה שיצאה 99 פעמים "אדום" ברצף, אלא מסיק כי מדובר במשחק מכור.

* אדם שוקל ללכת לראיון עבודה. המרואיין למד סטטיסטיקה וכלכלה באוניברסיטה והצליח במבחנים. הוא מנסה לחשב את הסיכוי להתקבל ולהעמידו מול העלות של בזבוז הזמן שהראיון ידרוש. האדם שוכח כי החיים מורכבים יותר מהמודל הסטטיסטי. גם עבור סיכויים קלושים לעיתים משתלם ללכת לראיון עבור עבודה מאוד טובה. ייתכן כי האדם ייהנה מעצם קיום הראיון, ואולי אף ירוויח משהו מכך: אולי הזדמנויות נוספות ייפתחו בפניו הודות לפגישה עם המראיין; ייתכן כי בחברה יש אפשרות להתקדם לעבודה עם תגמול משתלם במיוחד שהוא לא דמיין; וכן הלאה.

## ראו גם

*נאסים טאלב
*תאוריית הברבור השחור

לודי
שו (אל)

**שו** הוא אל הרוח (או האוויר) במיתולוגיה המצרית, והוא נחשב לאחד מראשוני האלים שנוצרו. הוא בעלה ואחיה של תפנות אלת הערפל והלחות ואביהם של גב ונות.

הוא ואחותו תפנות, נוצרו בידי אתום, האל הראשון, או על פי גרסאות אחרות על ידי רע. במגילת הפפירוס "Book of Overthrowing Apophis" נמצא שיר המתאר כיצד אל השמש רע יצר את האלים שו ותפנות לאחר שביצע בעצמו מין אוראלי וירק את נוזל הזרע אל האדמה.

אחרי שנולדו גב ונות, היה עליו להשליט סדר בעולם הצעיר, ולכן הוא נעמד ביניהם ומנע מהם מלהיפגש. מאותו ריק נוצרה מאעת, אלת הצדק, שהגיעה בתחילה בצורת נוצה.

שו מיוצג בעיקר כגבר. רק בתפקידו כלוחם ומגן כאל השמש ולעיתים הוא מקבל ראש אריה. הוא נושא ענח', סמל החיים.

## ראו גם
* אלוהויות במצרים העתיקה

## קישורים חיצוניים

* 

קטגוריה:אלים מצריים
קטגוריה:אלי השמיים ומזג האוויר
צ'יבאס ארצות הברית

**קלוב דפורטיבו צ'יבאס ארצות הברית** (בספרדית: **Club Deportivo Chivas USA**) הייתה קבוצת כדורגל מליגת  האמריקנית מהעיר לוס אנג'לס שבקליפורניה. הקבוצה נוסדה בשנת 2004, ושחקה את משחקיה הביתיים באצטדיון סטאבהאב סנטר, בצוותא עם יריבתה העירונית לוס אנג'לס גלאקסי. צבעי הקבוצה היו אדום-לבן-כחול, בדומה לצבעיה של קבוצת גוודלחרה ("צ'יבאס") המקסיקנית.

## היסטוריה
הקבוצה נוסדה ב-2 באוגוסט 2004, והצטרפה כקבוצה ה-11 של ה-MLS. בתוך 3 שנות קיומה, הצליחה הקבוצה להגיע פעמיים לפלייאוף ה-MLS, כשבשנת 2007 היא עושה זאת לאחר שסיימה ראשונה בבית המערבי של הליגה.

הקבוצה החלה את דרכה בליגה עם הפסד ביתי 2-0 לדי.סי. יונייטד ב-2 באפריל 2005 תחת הדרכתו של המאמן תומאס רונגן. לאחר עשרה משחקים, עם מאזן 1-8-1 (הפסד, 8 תוצאות תיקו, וניצחון בודד על ריאל סולט לייק), תומאס רונגן הועבר לתפקיד מינהלתי, ובמקומו מונה חאבייר לדזמה כמאמן ראשי זמני. ב-3 ביוני 2005, מונה האנס וסטרהוף למאמן הקבוצה, אך לאחר עונה מאכזבת הוא סיים את תפקידו בה. 

ב-2 בנובמבר 2005, מונה בוב בראדלי, המאמן המצליח ביותר בתולדות ה-MLS למאמן הקבוצה, השלישי בתוך שנה. תחת הדרכתו, הקבוצה השתנתה מן הקצה אל הקצה. הקבוצה סיימה עם מאזן 10-9-13 (13 ניצחונות, 9 תוצאות תיקו ו-10 הפסדים), דבר שהקנה לה מקום במשחקי הפלייאוף. בראדלי זכה בתואר מאמן השנה ב-MLS, והיה למאמן הראשון שזוכה בתואר זה במשך שנתיים ברציפות. מגנה היהודי-אמריקאי של הקבוצה ג'ונתן בורנשטיין נבחר לרוקי השנה ב-MLS. עם תום העונה, מונה בראדלי למאמן הנבחרת, והוא הוחלף על ידי פרקי. 

העונה הראשונה של פרקי כמאמן הייתה הצלחה גדולה, כאשר הקבוצה סיימה עם מאזן מצוין של 8-7-15, ובמקום הראשון בבית המערבי של הליגה. פרקי נבחר כמאמן השנה ב-MLS, השני ברצף של צ'יבאס. בינואר 2008, האריך פרקי את חוזהו בקבוצה לעוד שנתיים.

המועדון פורק בתום העונה הסדירה 2014, והוא הוחלף על ידי קבוצת הרחבה אחרת בשם מועדון הכדורגל לוס אנג'לס שהצטרפה לליגה בשנת 2018.

## תארים והישגים
***[[מגן האוהדים]]**
****סגנות**: 2007

***[[MLS|מחוז מערבי]]**
****זכייה (עונה סדירה)**: 2007

## קישורים חיצוניים

קטגוריה:קבוצות כדורגל אמריקאיות
קטגוריה:קבוצות MLS
קטגוריה:לוס אנג'לס: מועדוני ספורט
קטגוריה:קבוצות כדורגל שהוקמו ב-2004
קטגוריה:קבוצות כדורגל שהתפרקו
*
Haggard

ממוזער|250px|האגארד בהופעה ב-2010
ממוזער|250px|סולנית הלהקה בהופעה
**האגארד** (בגרמנית: **Haggard**) היא להקת מטאל סימפוני מגרמניה. הלהקה ידועה בשילוב פרוגרסיבי ולא נפוץ של דת' מטאל ודת'-דום עם מוזיקה מימי הביניים והרנסאנס. האגארד מאופיינת במספר רב של נגנים, המנגנים בכלי נגינה קלאסיים לצד תופים, גיטרות וקלידים.

## היסטוריה

האגארד נוסדה ב-1989, ובתחילת דרכה ניגנה דת' מטאל טכני. בהמשך, הלהקה החלה לשלב מוזיקה מימי הביניים והרנסאנס עם הדת' מטאל. אלבומם הראשון And Thou Shalt Trust... the Seer, שיצא ב-1997, היה פריצת הדרך שלהם. אחרי אלבומם השני Awaking the Centuries הם ערכו שני סיבובי הופעות במקסיקו. שני אלבומיהם הראשונים הוקדשו לנביא המסתורי נוסטרדמוס ופועלו במהלך המגפה השחורה. ב-2004 יצא אלבומם השלישי Eppur Si Muove שעסק במלומד האיטלקי גלילאו גליליי, שנשפט למעצר בית בעוון כפירה בעקבות קבלתו את טענת קופרניקוס שכדור הארץ סובב את השמש.

הרכב הלהקה שעבד על האלבום Awaking The Centuries היה הגדול ביותר בזמנם (והגדול ביותר שלהם אי פעם) ומנה 21 מוזיקאים. כל השירים הולחנו ונכתבו בידי הזמר והגיסטריסט עסיס נאסרי.

ביולי 2008 הוציאה הלהקה את אלבומה הרביעי, Tales of Ithiria, המבוסס על סיפור פנטזיה.

## חברי הלהקה
### חברים נוכחיים
* Asis Nasseri –שירה גברית, גרולינג, גיטרות (1991-היום)
* Susanne Ehlers – שירה נשית, סופרן
* Veronika Kramheller – שירה נשית, סופרן
* Fiffi Fuhrmann – שירת טנור ובס
* Andreas Peschke – חליל
* Florian Bartl – אבוב, קרן אנגלית
* Steffi Hertz – ויולה
* Johannes Schleiermacher – צ'לו
* Claudio Quarta – גיטרה
* Hans Wolf – פסנתר, קלידים
* Luz Marsen – תופים, כלי הקשה (1991-היום)
* Ally - כינור
* Schummi- כלי הקשה

### חברים לשעבר
* Ivica Kramheller (née Percinlic) – קונטרבס
* Michael Stapf – כינור
* Judith Marschall – כינור
* Doro – כינור
* Michael Schumm – תופי טימפני, כלי הקשה
* Mark Pendry – קלרינט
* Sasema – שירה
* Robert von Greding – קלרינט
* Christoph von Zastrow – חליל
* Danny Klupp – גיטרה
* Kathrin Pechlof – נבל
* Karin Bodemüller – שירה נשית
* Florian Schnellinger – גיטרה בס, שירה
* Andi Nad – גיטרה בס
* Gaby Koss – שירה
* Robin Fischer – גיטרה בס
* Andi Hemberger – שירה
* Kathrin Hertz – צ'לו
* Andreas Peschke – חליל

## דיסקוגרפיה
### דמואים

* Introduction (1992)
* Progressive (1994)
* Once... Upon A December´s Dawn (1995)


### אלבומי אולפן

* And Thou Shalt Trust... the Seer (1997)
* Awaking the Centuries (2000)
* Eppur Si Muove (2004)
* Tales of Ithiria (2008)


### אלבומים חיים

* Awaking the Gods: Live In Mexico (2001)


### וידאו ו-DVD

* In A Pale Moon's Shadow (VHS) (1998)
* Awaking the Gods: Live In Mexico (DVD/VHS) (2001)


## קישורים חיצוניים

* 

* Drakkar Entertainment - official website
* HAGGARD LIVE – תמונות

; מוזיקה ווידאוקליפים
* 
* 
* 

## הערות שוליים

קטגוריה:להקות גרמניות
קטגוריה:להקות מטאל סימפוני
קטגוריה:להקות פרוגרסיב מטאל
קטגוריה:להקות דת' מטאל
קטגוריה:להקות דום מטאל
קטגוריה:להקות שהוקמו בשנת 1989
דני גוטפריד

**דני גוטפריד** (נולד ב-1939) הוא פסנתרן ג'אז, מוותיקי ענף אמנותי זה בישראל, יו"ר איגוד המוזיקאים הישראלי ומנכ"ל עילם, עמותת התמלוגים של מוזיקאי ישראל.

## ביוגרפיה
גוטפריד החל את הקריירה שלו כפסנתרן קלאסי ואף זכה בפרס מוצרט והופיע עם תזמורות סימפוניות כסולן. את המעבר לתחום הג'אז עשה במסגרת שירותו הצבאי בתזמורת חיל האוויר תחת פיקודו של אריך טייך. בשנת 1962 צורף על ידי הסקסופוניסט ומנצח הג'אז מל קלר לרביעיית הג'אז של קול ישראל. בשנת 1965 פרש מהרביעייה ופיתח קריירה עצמאית כמוביל הרכבים שונים.

בשנת 1971 הקים, יחד עם אלברט פיאמנטה את רביעיית "סדנת הג'אז" שהייתה חדשנית וראשונית בישראל בכך, שהקליטה את תקליט הג'אז האינסטרומנטלי הראשון שיצא בישראל (1971) בשם "מזרה ישראל יקבצנו" והייתה החלוצה במיזוג לחנים ישראליים, יהודים ומזרח תיכוניים עם הג'אז.

בשנת 1981 הקים גוטפריד את המחלקה ללימודי ג'אז באקדמיה למוסיקה ולמחול בירושלים ועמד בראשה במשך שש שנים. לאחר מכן כיהן כמרצה בכיר באקדמיה עד לפרישתו לגמלאות בשנת 2008. בשנת 2010 רשמה אותו האקדמיה בספר הזהב שלה, בגין תרומתו הנכבדת לביסוס דמותה ויוקרתה.

בשנת 1985 הקים גוטפריד את התשתית ללימודי הג'אז בבית הספר התיכון האמנותי "תלמה ילין".

בשנת 1987 היה גוטפריד בין יוזמי פסטיבל "ג'אז בים האדום" באילת ומקימיו. הוא מונה למנהלו האמנותי של הפסטיבל, תפקיד אותו מילא עד הפסטיבל ה-22 (2008). גוטפריד הצליח למצב את הפסטיבל כאירוע הג'אז המרכזי של ישראל, אליו מגיעים מדי שנה עשרות אלפי מאזינים. במסגרת הפסטיבל הביא לישראל יותר מ-1,500 אמני ג'אז בינלאומיים, בהם רבים מהשמות הגדולים של עולם הג'אז.

בשנת 1992 העלה גוטפריד את סדרת הג'אז במוזיאון תל אביב אותה ניהל במשך שש שנים, ולאחריה יזם והקים את סדרת הג'אז באופרה הישראלית החדשה אותה ניהל עד שנת 2004. הופיע עם רבים מגדולי הג'אז העולמי, בהם סמי דייוויס ג'וניור, בני גולסון, סטן גץ, דיזי גילספי, פרנק פוסטר, סם ריברס, רד רודני, וון פרימן, ג'והני פריגו, פרנץ ג'קסון, רנדי ברקר, שילה ג'ורדן, קווין מהוגני, מרק מורפי, נילס-הנינג ארסטד פדרסן, ג'ורג'י פיים, פיליפ קתרין וז'אן - לו לוניון. גוטפריד הופיע ברחבי העולם כסולן ועם להקותיו השונות, בהן חמישייתו עמה הופיע בשליחות משרד החוץ הישראלי בהודו 1998 ובאיטליה 2004.

בשנת 1994 חנך גוטפריד את לימודי הג'אז במסגרת אסכולות לימודי ההמשך של האוניברסיטה הפתוחה.

בשנת 2007 זכה גוטפריד לפרס משרד המדע, התרבות והספורט על תרומתו רבת השנים לקידום הג'אז בישראל. בשנת 2008 רשמה אותו האקדמיה למוסיקה ומחול בירושלים בספר הזהב שלה, כהוקרה על תרומתו לקידום לימודי הג'אז ובשנת 2018 זכה בפרס משרד התרבות לאמנים ותיקים על שמו של אריק איינשטיין.

דני גוטפריד הוא אביהם של המנצח, המלחין והפסנתרן ירון גוטפריד, הפסנתרן והמלחין אבירם גוטפריד, איש העסקים עודד גוטפריד ואורי מילשטיין.

במסגרת פעילותו הציבורית, גוטפריד, שהוא בעל תואר אקדמי בכלכלה וגם עורך דין בהשכלתו, הוא ממקימי איגוד המוזיקאים הישראלי שבראשו הוא מכהן. בנוסף, הוא מנכ"ל עמותת התמלוגים של מוזיקאי ישראל עילם.

## קישורים חיצוניים

* 

קטגוריה:נגני ג'אז: פסנתרנים
קטגוריה:פסנתרנים ישראלים
קטגוריה:נגני תזמורת חיל האוויר
קטגוריה:עורכי דין ישראלים
קטגוריה:ישראלים שנולדו ב-1939
נחל פרצים

שמאל|ממוזער|250px|פתח הארובה של מערת הקמח הנפתח למישור עמיעז. ניתן לראות את הערוץ בו ממוקמת המערה הנמצא מתחת למישור. פתחה השני של המערה נמצא בתור ערוץ נחל פרצים.
**נַחַל פְּרָצִים** הוא נחל אכזב בדרום מדבר יהודה. מקורו של נחל פרצים במישור עמיעז אותו הוא מנקז, הוא זורם לכיוון צפון-מזרח, אורכו 5.5 ק"מ, בסופו הוא מצטרף לאגן ההיקוות של נחל חימר ונחל זוהר ונשפך לעמק זוהר ולים המלח מצפון להר סדום. נקיק הנחל מגיע לעומק של כ-50 מטר ורוחבו מטרים אחדים.

## חוואר הלשון
נחל פרצים וערוציו מתחתרים לכל אורכם בתוך סלעי תצורת הלשון (הנקראת גם "חוואר הלשון", אף כי הסלע אינו חוואר).

התצורה מורכבת מורוות (שכבות של סלעי משקע) שנוצרו בימת הלשון. בעונות החורף שקעו בימה חרסיות וחומרי סחף שנשטפו לימה על ידי מערכת נחלים ויצרו את השכבות הכהות. בעונת הקיץ עלתה מליחות המים ונוצרו השכבות הבהירות משקיעה של ארגוניט.

הקמטים בשכבות הלשון נוצרו כתוצאה מרעידות אדמה, שעירבלו את שכבות הבוץ בהם שקעו שכבות חרסית וארגוניט צעירות שלא הספיקו להתגבש לגמרי. בדרך זו נוצרו הקימוטים המאפיינים את שכבות הלשון בנחל.

## מערת הקמח
בערוצו של הנחל נמצאת מערת הקמח, הקרויה על שם האבקה הלבנה הנוצרת משחיקת סלעי תצורת הלשון הדומה לקמח. למערה שני פתחים, האחד בערוץ הנחל והשני, מעין ארובה היוצאת למישור עמיעז.
בשנת 2005 עקב התמוטטות שאירעה ביציאה מן המערה, המערה נסגרה למטיילים, והוצב שלט בכניסה המזהיר את המבקשים שלא להיכנס מפני סיכון חיים. לאחר מספר שנים התמוטט חלק נוסף מתקרת המערה, וכמעט שאינה קיימת עוד.

## גלריה

קובץ:נחל פרצים.JPG|נוף בערוץ הנחל
קובץ:Nahal pratzim 1.JPG|קימוטים בשכבות חוואר הלשון בנחל פרצים
קובץ:Lisan formation in Pratzim river 3.jpg|תקריב על שכבות תצורת הלשון
קובץ:Flickr - Government Press Office (GPO) - Water Pool.jpg|alt=|בריכת מים מתוקים בנחל פרצים
קובץ:Judean-desert-wadi-perazim-strasse.JPG|alt=
קובץ:Judean-desert-wadi-perazim-flour-cave.jpg|alt=|הכניסה למערת הקמח
קובץ:Judean-desert-wadi-perazim-h.jpg|alt=
קובץ:IHM נחל פרצים 8.jpeg|alt=
קובץ:IHM נחל פרצים 10.jpeg|alt=
קובץ:IHM נחל פרצים 5.jpeg|alt=


## ראו גם
* מערת מלח"ם- מערת המלח הארוכה בעולם אשר בהר סדום

## קישורים חיצוניים

* טיול בנחל פרצים, באתר טיולי
* טיול לנחל פרצים באתר רט"ג

## הערות שוליים

פרצים
קטגוריה:שביל ישראל
פרצים
איראקלי גפרידזה

**איראקלי גֶפֶּרידזֶה** (בגאורגית: **ირაკლი გეფერიძე**, ברוסית: **Ираклий Геннадович Геперидзе**; נולד ב-14 בפברואר 1987), הוא כדורגלן רוסי ממוצא גאורגי המשחק בעמדת החלוץ.

## קריירה
גפרידזה נולד באבחזיה שבגאורגיה הסובייטית, ובהיותו בגיל 11 עבר יחד עם הוריו לרוסיה, שם גם קיבל את דרכונו הרוסי. הוא החל את הקריירה שלו כנער צעיר בספרטק ניז'ני נובגורוד בליגה השנייה ברוסיה. לאחר שסיים בה את עונה 6/2005, בהיותו בגיל 19,ביחד עם מריו יוריץ' הוא עבר לספרטק נלצ'יק ושיחק עימה בליגת העל הרוסית בה שיחק עד שעבר, בתחילת 2007, לטורפדו מוסקבה שירדה באותה שנה לליגה השנייה ברוסיה, ובה שיחק עימה עד ליוני של אותה.

בינואר 2008 הוא החל לשחק במכבי פתח תקווה. לאחר חצי עונה לא מרשימה בפתח תקווה הוא עבר לשחק בהפועל חיפה, כבש במדיה 11 שערי ליגה ועלה איתה לליגת העל. בשנת 2010 חזר לליגה הלאומית בישראל ושיחק במכבי הרצליה.

בקיץ 2011 חזר לרוסיה, ושיחק לתקופה קצרה בקבוצת המילואים של לוקומוטיב מוסקבה.

## קישורים חיצוניים

* עידן קריג, מי זה הביז'ו הזה, 26.7.2008, nrg
* 
* 
* איראקלי גפרידזה, אתר www.gfdb.com, 
* רשימת המשחקים בהם שיחק גפרידזה, ברוסית
* גפרידזה איראקלי גנדוביץ', באתר קבוצת סאטורן ראמנסקו, ברוסית

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:כדורגלני סאטורן
קטגוריה:כדורגלני ספרטק נלצ'יק
קטגוריה:כדורגלני טורפדו מוסקבה
קטגוריה:כדורגלני מכבי פתח תקווה
קטגוריה:כדורגלני הפועל חיפה
קטגוריה:כדורגלני א.א.פ. פאפוס
קטגוריה:כדורגלני מכבי הרצליה
קטגוריה:כדורגלנים זרים בישראל
קטגוריה:ספורטאים גאורגים בישראל
קטגוריה:ספורטאים זרים בארמניה
קטגוריה:גאורגים שנולדו ב-1987
כשות

**כְּשׁוּת** (שם מדעי: *Cuscuta*) הוא סוג צמחים ממשפחת החבלבליים, המונה כ-170 מינים שהם צמחים טפיליים.

## השם העברי
בתעשיית הבירה מבלבלים לא פעם בין ה**כְּשׁוּת** לבין ה**[[כשותנית|כְּשׁוּתָנִית]]** – שהם צמחים נפרדים. הכשותנית היא המשמשת כרכיב בייצור הבירה. ב-1930 האקדמיה ללשון העברית טבעה את המושג **כָּשׁוּת** לציון רכיב זה, אך ב-1998 אימצה את המונח **כְּשׁוּתָנִית**.

בספרות חז"ל מוזכר הכשות בשמו הארמי "כשותא", פעמים הכוונה ל**כְּשׁוּת** (שבת קז:) ופעמים שהכוונה ל**[[כשותנית|כְּשׁוּתָנִית]]** (מועד קטן יב:).

## תיאור
מיני הכשות הם עשבים חד-שנתיים או רב-שנתיים, חסרי כלורופיל וחסרי עלים ושורשים. לגבעולים צורה גלילית והם נכרכים על ענפי צמחים אחרים, תוך שהם מפתחים איברי מציצה המגיעים עד לשיפה של הפונדקאי ומקבלים חומרים אורגניים הדרושים לקיומם. הפרחים קטנים, ערוכים בקרקפות, דו-מיניים ולהם עטיף כפול, 4-5 עלי-גביע, כותרת דמוית פעמון שהיא בעלת 4-5 אונות, אבקנים המצויים כמספר עלי-הכותרת ושחלה בת 2 מגורות.

ההאבקה נעשית על ידי חרקים הניזונים מצוף הכשות. פרי הכשות הוא הֶלְקֵט המכיל זרע אחד עד ארבעה והוא נפתח על ידי קרע המצוי בו. הזרעים נובטים על הקרקע והם חסרי פסיג. שורשון קצר מחבר את הצמח הצעיר לאדמה והוא צומח תוך "גישוש" אחרי צמח אחר. לאחר שהוא נתקל בצמח, הוא כורך סביב הצמח את איברי-המציצה. לאחר-מכן השורשון הצעיר מתייבש והכשות מאבדת את הקשר לאדמה והופכת להיות טפילה על צמח אחר, פונדקאי.

הכשות היא צמח שעלול להזיק לגידולים חקלאיים ולגרום נזק לצמחים מסוימים. כיום נהוג לברור את זרעי הצמחים לפני שתילתם כדי למנוע הפצה של הכשות, שכן היא מוסיפה לגדול גם כאשר הפונדקאי נעקר. לכן, הדרך היחידה להפסיק את התפשטות הכשות היא באמצעות הצתת שרפה בשדה.

## מינים בולטים
* **כשות השדות** (*Cuscuta campestris*). מוצאה באמריקה הצפונית. לאחר מלחמת העולם הראשונה התפשטה במהירות בארץ ישראל. נחשבת למרפאת בעיות בדרכי-העיכול והשתן ברפואה הערבית העממית.
* **כשות גסה** (*Cuscuta monogyna*).
* **כשות קוטשי** (*Cuscuta kotschyana*).
* **כשות בבלית** (*Cuscuta babylonica*).
* **כשות העוקצים** (*Cuscuta pedicellata*).
* **כשות כנרות** (*Cuscuta gennesaretana*).
* **כשות ארץ-ישראלית** (*Cuscuta palaestina*).
* **כשות הגליל** (*Cuscuta approximata*).
* **כשות שטוחת פרחים** (*Cuscuta planiflora*).
* **כשות הקורנית** (*Cuscuta epithymum*). נפוצה בשטחים נטושים ולא מיושבים.
* **כשות קצרת עלי** (*Cuscuta brevistyla*). נפוצה בארץ ישראל, מזיקה קשה של צמחי-תרבות. נקראת גם **כשות אייג**
* **כשות הפשתה** (*Cuscuta epilinum*). מוצאה באירופה, התפשטה במהירות בארץ ישראל.
* **כשות התלתן** (*Cuscuta trifolii*). מזיקה קשה של צמחי-תרבות


קובץ:Cuscuta_epithymum_(flowering).jpg|כשות הקורנית בפריחה
קובץ:Cuscuta_campestris_(6036351703).jpg|כשות השדות
קובץ:Cuscuta_planiflora.jpg|כשות שטוחת פרחים


## קישורים חיצוניים

* 

## הערות שוליים

קטגוריה:צמחים שתוארו ב-1753
קטגוריה:טקסונים שתוארו בידי קארולוס לינאוס
קטגוריה:חבלבליים
אורגן (חברה בע"מ)

בדיני חברות, **אורגן** הוא גוף (אדם, או מספר בני אדם) הפועל במסגרת החברה, שפעולתו נחשבת כפעולת החברה. בישראל מגדיר סעיף 46 לחוק החברות, תשנ"ט - 1999 את האורגן כ"האספה הכללית, הדירקטוריון, המנהל הכללי וכל מי שעל פי דין, או מכוח התקנון רואים את פעולתו בעניין פלוני כפעולת החברה לאותו עניין".

לעיתים, כאשר האורגן פעל בדרך בלתי ראויה, ולמשל, ניהל את החברה תוך נטילת סיכון בלתי סביר, ניתן יהיה לחייב את האורגן אישית בחובות החברה, אם בדרך של הרמת מסך, דהיינו שיוך חובות החברה לבעליה, תוך התעלמות מעקרון האישיות המשפטית הנפרדת, ואם בדרך של הטלת "אחריות אישית" על האורגן שפעל בדרך לא ראויה (סעיף 54 לחוק החברות).

מושג ה"אורגן" מאפשר אף להטיל אחריות פלילית על חברה בע"מ, בנוסף לאחריותו האישית של האורגן.

קטגוריה:דיני תאגידים
קטגוריה:מונחים משפטיים
קטגוריה:חברות
ליגת העל הישראלית

ב**ישראל** קיימים מספר סוגי ספורט בהם הליגה הבכירה נקראת "**ליגת העל**".
קלימנטי ציטאישווילי

**קלִימֶנטִי צִיטַאִישווִילִי** (בגאורגית: **კლიმენტი წიტაიშვილი**; נולד ב-5 בינואר 1979) הוא כדורגלן עבר גאורגי ששיחק בעמדת החלוץ.

## קריירה
ציטאישווילי גדל בקבוצת זוגדידי (אז דינמו זוגדידי), וכשהיה בן 18 חתם בקבוצת דינמו טביליסי. לאחר שזכה בשנת 2000 בתואר מלך השערים של ליגת העל הגאורגית הוא הגיע לישראל והוחתם במכבי תל אביב על ידי שלמה שרף, והושאל לעירוני ראשון לציון, במדיה כבש 12 שערים בעונת 2000/2001. בעונה שלאחר מכן עבר לבני יהודה תל אביב, ובמהלך העונה חתם בינואר 2002 בהפועל צפרירים חולון.

לאחר שחזר לגאורגיה לעונה אחת הגיע בשנת 2003 לקפריסין וחתם בקבוצת אנורתוסיס פמגוסטה, עמה זכה באליפות קפריסין בשנת 2005 והעפיל לשלב המוקדמות השלישי של ליגת האלופות לאחר שהבקיע שער בניצחון 3–1 על הקבוצה הטורקית טרבזונספור. לאחר מכן שיחק בקבוצות נוספות בקפריסין וחזר לאנורתוסיס, עמה זכה בשנת 2008 באליפות נוספת. בשנת 2009 חתם בשורות היריבה העירונית נאה סלמיס פמגוסטה ובמדיה פרש ממשחק פעיל בשנת 2010.

בינואר 2014 חזר לשחק בקבוצת נעוריו זוגדידי עד תום העונה.

בנו, גאורגי ציטאישווילי, משחק בעמדת קשר בקבוצת דינמו קייב ובנבחרת גאורגיה בכדורגל.

## קישורים חיצוניים

* קלמנטי, באתר הרשמי של אנורתוסיס פמגוסטה
* 
* 

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:טביליסי: כדורגלנים
קטגוריה:כדורגלני הפועל ראשון לציון
קטגוריה:כדורגלני בני יהודה תל אביב
קטגוריה:כדורגלני צפרירים חולון
קטגוריה:כדורגלני דינמו טביליסי
קטגוריה:כדורגלני אנורתוסיס פמגוסטה
קטגוריה:כדורגלני א.א.ל. לימסול
קטגוריה:כדורגלני א.א.ק. לרנקה
קטגוריה:כדורגלני נאה סלמיס פמגוסטה
קטגוריה:כדורגלנים זרים בישראל
קטגוריה:ספורטאים גאורגים בישראל
קטגוריה:ספורטאים גאורגים ברוסיה
קטגוריה:גאורגים שנולדו ב-1979
אימון כושר אישי

שמאל|ממוזער|150px|אימון אישי
**אימון כושר אישי** הוא אימון כושר שבו אדם אחד מתאמן תחת הדרכתו האישית של מאמן כושר גופני. אימון זה נערך בחדר כושר או בכל מקום שהמאמן והמתאמן בוחרים ויכול להיות בית, דירה, חוף הים, גינה, סטודיו או פארק.

הציוד בו ניתן להשתמש במסגרת אימוני כושר אישיים מגוון ויכול לכלול ציוד ייעודי כדוגמת מכונות ומכשירים בחדר הכושר, משקולות יד, גומיות התנגדות, רצועות TRX, משקל גוף, מתקני כושר ציבוריים כגון אלו הפזורים בגינות הכושר הרבות ברחבי הארץ. 

על אף כי אין דרך אחת נכונה לבצע פעילות גופנית מבוקרת, אימון כושר אישי הוא אחת הדרכים המושכלות להתאמן בצורה נכונה ומבוקרת אשר מותאמת למטרות וליכולות של המתאמן. ניתן להתאים אימון כושר אישי לאוכלוסיות מיוחדות, כגון קשישים, נשים בהריון, אוכלוסיות בעלות צרכים מיוחדים, מתאמנים עם מחלות רקע, ילדים, מתבגרים וכל מי שמחפש לשפר את הכושר הגופני שלו או שלה. 

מכיוון שבאימון כושר אישי העבודה היא פרטנית ומבוקרת ניתן להניח כי אימון אישי נחשב כיעיל יותר מאימון קבוצתי וזאת כאמור היות שהמאמן משגיח על המתאמן ונותן לו משוב מיידי על ביצועיו, הטכניקה ומנגד מקבל הערכה וחוזר חלילה - טכניקה המוכרת כמשוב הכפול. אימון כושר אישי מאפשר התקדמות אינדיבידואלית של המתאמן, בהתאם ליכולתו. 

ישנן סיבות רבות ומגוונות מדוע מתאמנים בוחרים לשכור את שירותיהם של מאמני כושר למטרת אימון כושר אישי מודרך כך שלעיתים ישנה מטרה קרובה ומידיית ולעיתים ליווי ארוך ומתמשך.

מטבע הדברים, אימון כושר אישי עשוי להיות יקר במידה ניכרת באופן יחסי מאימון כושר קבוצתי. במקרים מסוימים מסובסדים אימוני כושר אישיים על ידי קופות חולים.

## הסמכת מאמני כושר
בישראל, מאמן כושר אישי הוא איש מקצוע אשר סיים בהצלחה ועמד בכל הדרישות של קורס מדריכי כושר גופני ובריאות באחד מן המוסדות המוכרים למשרד התרבות והספורט והוא מחזיק בתעודת הדרכה. בנוסף, מאמני כושר נדרשים לבצע קורס עזרה ראשונה, להחזיק בתעודת מגיש עזרה ראשונה בתוקף ולרענן אותה מדי שנתיים. למרות שנהוג לכנותו מאמן, ההגדרה המדויקת על פי חוק הספורט היא מדריך כושר או מדריך ספורט. כיום ישנם כ-65 מוסדות בישראל המכשירים מדריכי כושר מדי שנה.

## קישורים חיצוניים
* חוק הספורט, תשמ"ח-1988
* האגף להכשרת מאמנים ומדריכים - משרד התרבות והספורט

קטגוריה:אימון ספורטיבי
שארל אדואר גיום

**שארל אדואר גיום** (בצרפתית: **Charles Édouard Guillaume**; 15 בפברואר 1861 – 13 במאי 1938) היה פיזיקאי צרפתי-שווייצרי אשר זכה בפרס נובל לפיזיקה בשנת 1920, בהוקרה על תרומתו למדידות מדויקות בפיזיקה על ידי גילוי אנומליות בסגסוגות פלדת ניקל. ידוע בזכות גילויו את סגסוגות פלדת הניקל, להן קרא אינבר ואלינבר .

## קורות חייו
גיום נולד בעיר פלורייה  שבשווייץ, למשפחה שנמלטה ללונדון מצרפת בתקופת המהפכה, ולאחר מכן התיישבה בשווייץ. את חינוכו המוקדם עשה בנשאטל ולאחר מכן החל ללמוד במכון הטכנולוגי של ציריך, שם סיים את הדוקטורט. הוא שירת זמן קצר כקצין בצבא בטרם הצטרף ללשכה הבינלאומית למידות ולמשקלות, שם החל לעבוד כעוזר ב-1883. בשנת 1902 מונה למנהל זוטר. מ-1915 ועד לפרישתו ב-1936 שימש כמנהל המוסד.

גיום נישא ב-1888 ונולדו לו שלושה ילדים.

## עבודתו

בזמן שירותו הצבאי הקצר בחיל התותחנים, למד גיום מכניקה ובליסטיקה, אך מחקריו הראשונים בלשכה הבינלאומית למידות ולמשקלות היו בתחום התרמומטריה. הוא ביצע ניסויים חשובים בתיקונים לתרמומטרים מבוססי כספית והיה זה שכייל במדויק את מדי הטמפרטורה בהם נעשה שימוש בלשכה. כן עסק במחקרים על ההתרחבות התרמית של התקנים עבור אורך ועסק בקביעת התקנים וההגדרות החדשות שנעשו ב-1889 ליחידות המטר (כמרחק בין שני פסים על מוט העשוי מסגסוגת של פלטינה ואירידיום) והקילוגרם (מסתו של מוט העשוי מסגסוגת של פלטינה ואירידיום).

מחקריו של גיום על סגסוגות ניקל-ברזל הובילו למחקר שיטתי של סדרה שלמה של סגסוגות וגילוי האינבר, האלינבר וסגסוגות נוספות, בהן נעשה שימוש נרחב לבניית מכשירים למטרות מדידה בתחום הגאודזיה, אסטרונומיה (שעונים) וכרונומטרים. הוא כתב מאמרים רבים שפורסמו על ידי הלשכה.

גיום עבד עם כריסטיאן בירקלנד  במצפה הכוכבים בפריז, שם ביצע מספר ניסויים במדידות תרמוסטטיות והיה לראשון שקבע את הטמפרטורה של החלל החיצון.

גיום זכה באות לגיון הכבוד ותואר דוקטור של כבוד מהאוניברסיטאות בז'נבה , פריז ונשאטל . כיהן כנשיא החברה הצרפתית לפיזיקה .

## קישורים חיצוניים

* 
* 

קטגוריה:בוגרי המכון הטכנולוגי של ציריך
קטגוריה:זוכי פרס נובל לפיזיקה
קטגוריה:זוכי פרס נובל צרפתים
קטגוריה:פיזיקאים צרפתים
קטגוריה:זוכי פרס נובל שווייצרים
קטגוריה:פיזיקאים שווייצרים
קטגוריה:צרפתים שנולדו ב-1861
קטגוריה:צרפתים שנפטרו ב-1938
הים הקלטי

**הים הקלטי** (באירית: **An Mhuir Cheilteach**, בוולשית: **Y Môr Celtaidd**, בקורנית: **An Mor Keltek**, בברטונית: **Ar Mor Keltiek**, בצרפתית: **La Mer Celtique**) הוא האזור של האוקיינוס האטלנטי הנמצא בסמוך לחוף הדרומי של האי אירלנד. הים גובל במזרח בתעלת סנט ג'ורג', תעלת בריסטול ותעלת למאנש, ובחלקים הסמוכים של ויילס, קורנוול, דבון וברטאן. הים קיבל את שמו מהמורשת הקלטית של האזורים המקיפים אותו. החלק הצפוני של הים נחשב בעבר לחלק מתעלת סנט ג'ורג', והחלקים הדרומיים לחלק מ"המסדרונות הדרום-מערביים" לבריטניה הגדולה. הצורך בשם מקובל נוצר בעקבות המאפיינים הגאולוגיים וההידרולוגיים המקומיים. השם מצוי בשימוש באופן נרחב בקרב עובדי תעשיות חקר הפחמימנים ותעשיית הדיג.

גבולותיו הדרומיים והמערביים של הים אינם מוגדרים במידה ברורה, והם שנויים במחלוקת. ארנסט הולט, שהיה הראשון שהציע את שמו של הים, הציע כי הגבולות יהיו 366 מטרים של קווי מתאר קונטוריים והאי אושאנט שבתעלת למאנש. לעומת זאת, ארגון ההידרוגרפיה הבין-לאומי הציע להשתמש בלוקסודרום ולהזיז את גבול הים דרומה.

## קישורים חיצוניים

* גבולות הים באתר ארגון ההידרוגרפיה הבין-לאומי 
* תמונה מהחלל החיצון של הפיטופלנקטון בים הקלטי

קטגוריה:קצרמר גאוגרפיה של הממלכה המאוחדת
קטגוריה:קצרמר גאוגרפיה של אירלנד
קטגוריה:קצרמר גאוגרפיה של צרפת
קטגוריה:ימים באוקיינוס האטלנטי
קטגוריה:אירלנד: גאוגרפיה
קטגוריה:הממלכה המאוחדת: גאוגרפיה
קלטי
קלטי
ים קלטי
קטגוריה:גבול אירלנד – הממלכה המאוחדת
איגור טומאסיץ'

**איגור טומאסיץ** (בקרואטית: **Igor Tomašić**, בבולגרית: **Игор Томашич**; נולד ב-14 בדצמבר 1976 בקיוטינה שבקרואטיה) הוא כדורגלן עבר קרואטי-בולגרי ששיחק בעמדת הבלם.

## קריירה
טומאסיץ' החל את הקריירה בקבוצת הנוער הקרואטית מוסלבינה קיוטינה, ולאחר מכן עבר לדינמו זאגרב בה שיחק במשך שתי עונות. ב-1997 עבר להולנד שם שיחק שתי עונות ברודה, עונה אחת במאסטריכט, ושתי עונות נוספות ברודה. בעונת  שיחק בראסינג גנק מליגת העל הבלגית.

בקיץ 2003 הגיע לישראל ועבר להפועל פתח תקווה. בפתח תקווה שיחק עונה אחת ולאחר מכן עבר להפועל באר שבע, בה שיחק חצי עונה.

בינואר 2005 עבר טומאסיץ' לקבוצה הבולגרית הבכירה לבסקי סופיה, איתה זכה כבר באותה עונה בגביע הבולגרי. בעונה שלאחר מכן עלה עם הקבוצה לרבע גמר גביע אופ"א וזכה עמה באליפות ליגת העל הבולגרית בכדורגל, ובשנת 2007 זכה עם הקבוצה בדאבל. טומאסיץ' שימש כקפטן הקבוצה.

באוגוסט 2006, אחרי שקיבל תעודת זהות בולגרית, שיחק את משחקו הראשון בנבחרת בולגריה, בתיקו 0-0 מול נבחרת ווילס. בסך הכל רשם 16 הופעות במדי נבחרת בולגריה.

ב-2008 חזר טומאסיץ' לישראל, ושיחק בעונת  במכבי תל אביב, עמה זכה בגביע הטוטו לאותה עונה.

בקיץ 2010 שוחרר ממכבי תל אביב ועבר לקבוצת קוואלה היוונית. כעבור עונה עבר לשחק בקבוצת אנורתוסיס פמגוסטה מליגת העל הקפריסאית, ובקיץ 2012 פרש ממשחק פעיל.

## תארים
* אליפות בולגריה – 2006, 2007
* הגביע הבולגרי – 2005, 2007
* הסופר קאפ הבולגרי – 2005, 2007
* גביע הטוטו – 2008/2009

## קישורים חיצוניים

קטגוריה:כדורגלנים קרואטים
קטגוריה:כדורגלנים בולגרים
קטגוריה:בלמי כדורגל קרואטים
קטגוריה:בלמי כדורגל בולגרים
קטגוריה:כדורגלני נבחרת בולגריה
קטגוריה:כדורגלני דינמו זאגרב
קטגוריה:כדורגלני רודה
קטגוריה:כדורגלני מאסטריכט
קטגוריה:כדורגלני ראסינג גנק
קטגוריה:כדורגלני הפועל פתח תקווה
קטגוריה:כדורגלני הפועל באר שבע
קטגוריה:כדורגלני לבסקי סופיה
קטגוריה:כדורגלני מכבי תל אביב
קטגוריה:כדורגלני קוואלה
קטגוריה:כדורגלני אנורתוסיס פמגוסטה
קטגוריה:כדורגלנים זרים בישראל
קטגוריה:ספורטאים קרואטים בהולנד
קטגוריה:ספורטאים זרים בבלגיה
קטגוריה:ספורטאים קרואטים בישראל
קטגוריה:ספורטאים קרואטים ביוון
קטגוריה:ספורטאים קרואטים בקפריסין
קטגוריה:ספורטאים זרים בהולנד
קטגוריה:ספורטאים בולגרים בישראל
קטגוריה:ספורטאים בולגרים ביוון
קטגוריה:ספורטאים זרים בקפריסין
קטגוריה:קרואטים שנולדו ב-1976
קטגוריה:בולגרים שנולדו ב-1976
פרוניכיה

**פרוניכיה** (או **דלקת סביב ציפורן**) היא דלקת ונפיחות של קפלי העור סביב ציפורן בכף היד או הרגל, אשר נובעת מחיידק או זיהום פטרייתי במקום שבו הקרטין והעור נפגשים במיטת הציפורן. פרוניכיה יכולה להתחיל באופן פתאומי (**פרוניכיה אקוטית**) או הדרגתי (**פרוניכיה כרונית**). בשני המקרים פרוניכיה נובעת משבירת תאי עור מסוג קרטינוציט ופלישת אורגניזמים לחריר הציפורן עם גדילתם הפטרייתית או בקטריאלית.

## תיאור
תאי קרטינוציט מתנהגים ככיסוי מגן לעור מתחתיו, ואם מחבלים בו, החיידק יכול לחדור בקלות ולגרום זיהום. הזיהום כואב והעור הופך לאדמדם, מנופח, שורף ורחב. לרוב מוגלה נוכחת לצד דיסקולוריזציה חומה של הציפורן , ואם מצטברת כמות רבה של מוגלה, מומחה דרמטולוגיה (דרמטולוג) צריך לעשות גומה זעירה בעור, תחת אלחוש, ולשחרר אותה.
*פרוניכיה אקוטית: פרוניכיה זאת נוצרת על ידי בקטריה ומטפלים בה באנטיביוטיקה כמו Clindamycin או Cefalexin (צפורל).
*פרוניכיה כרונית: פרוניכיה זאת נוצרת על ידי קנדידיאזיס של הרקמות הרכות סביב הציפורן, אך היא יכולה להיגרם גם על ידי זיהום בקטריאלי. אם הזיהום מתדרדר, מטפלים בה בקרם אנטי-פטרייתי.

## תדירות
פרוניכיה היא זיהום היד השכיח ביותר בארצות הברית, כקרוב ל-35% מזיהומי היד.

## קישורים חיצוניים

קטגוריה:זיהומים בעור וברקמה התת-עורית
קטגוריה:מחלות עור והרקמה התת-עורית
כריסטופורוס הקדוש

שמאל|ממוזער|250px|כריסטופורוס עם הילד ישו
[שמאל|ממוזער|250px|כריסטופורוס עם הילד ישו בפסל [אמנות גותית|גותי במוזיאון בודה]]
**כריסטופורוס הקדוש** (ביוונית קוינה: **Άγιος Χριστόφορος**, מילולית: "הקדוש הנושא את ישו") הוא קדוש נוצרי הנחשב למרטיר, אשר מת על אמונתו במהלך תקופת שלטונו של הקיסר הרומי דקיוס, ששלט בשנים 249–251. כריסטופורוס הוא אחד מארבעה-עשר הקדושים המסייעים, הוא מגן מפני מחלת הדבר ונחשב לקדוש המגן של הנוסעים. קיימת אמונה עממית כי אדם שיראה את תמונתו, לא ימות באותו יום.

קיימות אגדות על כריסטופורוס, המתארות אותו כענק אשר סייע להתגלמות הילד ישו. באמנות הנוצרית הוא מסומל לעיתים קרובות כענק אשר מחזיק מטה גדול ונושא על כתפיו את ישו הילד תוך שהם עוברים בנחל. במספר צלמיות מן התקופה הביזנטית, וכן באגדות אחדות מימי הביניים המוקדמים, הוא מתואר כקינוקפאלוס, אדם אשר ראשו ראש כלב. על פי המאמינים, גולגולתו קבורה במנזר קרקאלו (Καρακάλλου) שבחצי האי אתוס ביוון.

כריסטופורוס הקדוש מכונה באנגלית Christopher ("כריסטופר"), בצרפתית Christophe ("כריסטוף"), בספרדית Cristóbal ("קריסטובל"), בהונגרית Kristóf ("כריסטוף"), בפולנית Krzysztof ("קשישטוף"), וברוסית Христофор ("חריסטופור"). השם בעברית נובע מן השם התקני ביוונית וכפועל יוצא בלטינית.

## ראו גם
* עומדים על כתפי ענקים

## קישורים חיצוניים

* 

## הערות שוליים

קטגוריה:ארבעה-עשר הקדושים המסייעים
קטגוריה:נוצרים בארץ ישראל
קטגוריה:מרטירים
קטגוריה:אישים שחיו במאה ה-3
בדיקת היריון

שמאל|ממוזער|250px|תכשיר לבדיקת היריון — שני פסים מצביעים על תוצאה חיובית להריון.
**בדיקת היריון** היא בדיקה המשמשת לקביעה האם אישה נמצאת בהיריון.

קיימים ממצאים שמעידים על ניסיונות לבדיקות היריון כבר בתרבויות של יוון העתיקה ומצרים העתיקה . בדיקות היריון מודרניות מחפשות בדגימה מהשתן או מהדם אחר סמנים ביוכימיים המאפיינים מצב של היריון. הראשון מבין הסמנים מאפייני ההיריון שהתגלה הוא הגונדוטרופין כוריוני אנושי (hCG), שנתגלה בשנת 1930 שהוא מיוצר על ידי השליה, גילוי שהוביל לפיתוח בדיקות הריון באמצעות בעלי חיים. שנה לאחר מכן פיתחו זלמר אשהיים וברנרד צונדק את מבחן אשהיים-צונדק, שבמסגרתו הוזרק שתן של אישה הרה לנקבת עכבר או חולדה ונבחנו שינויים פיזיולוגיים בשחלת החיה בהשראת hCG. בדיקת ה-hCG הישירה הראשונה בוצעה באמצע שנות ה-70 של המאה ה-20. למרות שהגונדוטרופין כוריוני אנושי הוא סימן אמין לגילוי היריון, הרי שלא ניתן להבחין בו בשבועות ההיריון הראשונים, עובדה הגורמת לתוצאות שליליות כוזבות כאשר הבדיקה מתבצעת בשלב מוקדם מדי. דרך נוספת לגילוי היריון היא בדיקת אולטרה סאונד להיריון והבדיקה הראשונה מסוג זה בוצעה בשנות ה-60 של המאה ה-20.

## בדיקות מודרניות
שמאל|ממוזער|250px|תכשיר לבדיקת היריון
הבדיקה שמניבה תוצאות באופן המהיר ביותר לאחר ההפריה היא בדיקת האנזים לפקטור היריוני מוקדם (EPF). הפקטור ההיריוני המוקדם ניתן לאבחון באמצעות דגימת דם 48 שעות לאחר ההפריה, אך בדיקה זו נחשבת יקרה ודורשת זמן.

רוב הבדיקות הכימיות לגילוי היריון נעזרות בנוכחות של בטא-יחידות משנה של גונדוטרופין כוריוני אנושי לקביעת התוצאה.בדיקה זו תיתכן בדם או בשתן, בתזמון של לפחות שישה או תריסר יום מזמן ההפריה. כמות ההורמון באשה לא בהריון היא אפסית. החל מרגע ההפריה הכמות מתחילה להכפיל את עצמה כל יומיים. רוב ערכות הבדיקה הביתיות מתחילות לסמן הריון בכמות של מעל ל-25, כמות שאליה מגיעים בימים שהאשה אמורה לקבל וסת. ישנם סוגים שונים של בדיקות ביתיות עם מידת רגישות שונות. יש בדיקות שמעריכות את גיל ההיריון, לפי כמות ההורמון בשתן. ניתן להבחין בשק הריון כשרמות ההורמון מגיעות לכ-1000. אחרי שההיריון מאובחן באולטרסאונד, מפסיקים לעקוב אחרי רמות ההורמון.

בדיקת אולטרה סאונד להיריון מסוגלת להבחין בשק ההיריון לאחר ארבעה שבועות וחצי ובשק החלמון לאחר חמישה שבועות. העובר מובחן וניתן למדידה בתזמון של חמישה שבועות וחצי. פעימות הלב מובחנות לאחר שישה שבועות היריון.

## דיוק
סקירה שיטתית שפורסמה בשנת 1998 הוכיחה שבדיקות היריון ביתיות המבוצעות על ידי טכנאים מנוסים, בעלות אחוזי דיוק קרובים (97.4%) לבדיקה מקצועית הנעשית במעבדה. לעומת זאת, כאשר הבדיקות מתבצעות על ידי הצרכנים, אחוזי הדיוק נמוכים בהרבה (75%). שימוש בלתי הולם בבדיקה יכול לגרום גם לתוצאות חיוביות שקריות וגם לתוצאות שליליות שקריות.

## קישורים חיצוניים

* 
*״בדיקת הריון היסטורית״ - על ההיסטוריה של הערכה לבדיקת הריון בפודקאסט ״מינהר הזמן״, ״כאן״, תאגיד השידור הישראלי
*בדיקת הריון ביתית מתוך אתר תינוק ישראלי
* 
* 

## הערות שוליים

היריון
קטגוריה:היריון
קטגוריה:מוצרים חד-פעמיים
ברוך חפץ

**ברוך חפץ** (נפטר ב-29 במאי 1972) היה ספורטאי, מאמן ועסקן ספורט ישראלי. 

בשנות ה-40 שיחק במחלקת הכדורסל של קבוצת מכבי תל אביב, שבה עבד אביו כאפסנאי. ב-1946 עבר למכבי רמת גן והיה ממקימי מועדון הספורט מכבי רמת גן. לאחר פרישתו מספורט מקצועני עסק באימון ובחינוך גופני.  

ב-1963 הקים את קבוצת הכדוריד מכבי ארזים רמת גן עם שחקנים שייבא ממועדון מכבי תל אביב, שהיו כדורסלנים במקור. הקבוצה הוקמה לזכרם ונקראה על שמם של שישה מחבריו של חפץ שלחמו איתו בפלגות הארזים במלחמת העצמאות ונפלו בקרבות. חפץ היה חבר בהנהלת הקבוצה וגם אימן את הקבוצה לתקופה מסוימת, עד פטירתו במאי 1972. חפץ נקבר בבית העלמין קריית שאול.

חפץ גם הקים ואימן גם את קבוצת הכדוריד של מכבי פתח תקווה. בשנת 1967 היה חפץ מאמן נבחרת העתודה בכדוריד. בשנת 1968 אימן חפץ את נבחרת הכדוריד של מכבי.

## הערות שוליים

קטגוריה:עסקני ספורט ישראלים
קטגוריה:שחקני כדוריד ישראלים
קטגוריה:מאמני כדוריד ישראלים
קטגוריה:אישים הקבורים בבית הקברות סגולה
קטגוריה:ישראלים שנפטרו ב-1972
ברדיה (בן כורש)

[250px|ממוזער|שמאל|התבליט של [כתובת ביסותון, בה נראה דריווש הראשון דורך על חזהו של ברדיה קודם הריגתו]]
**ברדיה** היה בנו של כורש הגדול ואחיו (לפי הרודוטוס גם מאם) של כנבוזי השני אשר ירש את כורש כמלך פרס.

ברדיה ידוע במספר שמות. הנודעים שבהם הם ברדיה (Bardiya)/ ברזיה (Barziya) (חילופי ד' וז' הם תופעה ידועה. כמו זהב בעברית ודהב בערבית), ובשמו היווני הנפוץ סמרדיס (Smerdis). ובווריאנטים לסמרידס: מרדוס (Mardos) ומרגיס (Mergis). כן הוא נזכר בשם טוניוקסארקס (Tonyoxarces) / טנוקסארס (Tanoxares).
פירוש שמו בפרסית הוא - הנאמן (סמרדיס הוא תרגום ליוונית של שמו). השם טוניוקסארקס הוא צורה יוונית של הביטוי הפרסי - 'איש גדול' (מתאים לתיאורו של הרודוטוס את ברדיה כאדם בעל חוזק גופני רב).
לא ידועים כמעט פרטים ביוגרפים על ברדיה למעט שמו ויחוסו המשפחתי. עיקר פרסומו בא לו בשל מותו על ידי אחיו כנבוזי השני ופרשת ההתחזות.

## המקורות
רצח ברדיה נזכר בכמה מקורות. המקור החשוב ביותר הוא מצבת בהיסטון (או כתובת ביסותון) בה תיאר דריווש הראשון את פרשת הרצח ואת דרכו לשלטון. כן נזכר הרצח אצל הרודוטוס ההיסטוריון היווני הנודע, אצל קטסיאס, שהיה רופא בחצר ארתחששתא השני, ואצל יוסטינוס, סופר רומי מן המאה השלישית לספירה.

## הבעיה
בין המקורות שוררת אי הסכמה עיקרית אחת: לפי מצבת בהיסטון וקטסיאס נרצח ברדיה **טרם** צאת כנבוזי למצרים. ואילו לפי הרודוטוס ויוסטינוס הוא נרצח **אחרי** צאת כנבוזי למצרים.

נראה כי כנבוזי חשש לצאת למסע למצרים בעוד אח היכול לסכן את שלטונו נמצא בבירה. על כן הגיוני יותר כי הוא הורה להמית את אחיו **לפני** היציאה למצרים.

## ההתחזות
עיקר פרסומו של ברדיה בא כאמור בשל ההתחזות. לפי מצבת בהיסטון והרודוטוס דבר הרצח לא נודע אלא למתי מעט. את המצב ניצלו שני אחים אמגושים (או מאגים. כהנים בדת זרתוסטרה). אחד מהם שנקרא גאומתה (לפי מצבת בהיסטון) או ברדיה (לפי הרודוטוס) ודמה דמיון מפתיע לברדיה המומת, טען כי הוא בן כורש האמיתי, ומרד בכנבוזי. כנבוזי לא הספיק לדכא את המרד היות שמת בסוריה, בדרכו חזרה ממצרים. המתחזה מלך בפרס זמן מה, והיה נשוי לאטוסה, בת כורש הגדול כדי לאשש את שלטונו, עד שתרמיתו נחשפה (לפי הרודוטוס למתחזה חסרה אוזן אחת. אחד מאצילי פרס, אשר חשד כי זהו מתחזה, בקש מבתו, שהייתה פילגש המלך, למשש את האוזן. וכך נחשפה התרמית.) אז התאגדו מספר אצילים בראשות דריווש (לימים דריווש הראשון) - לחמו במתחזה, והכתירו את דריווש כמלך פרס.

## תאוריית הקשר
היו שפקפקו בתיאור הסדור המופיע במצבת בהיסטון ואצל הרודוטוס. לפי דעה זו דריווש הראשון הוא רוצחו של ברדיה, ומשיקולי לגיטימציה טפל את האשמה על כנבוזי. לפי דעה זו כך היה מהלך האירועים: כנבוזי יצא למצרים. ברדיה נשאר בפרס (או יצא למצרים וחזר באמתלה כלשהי). ברדיה מרד בכנבוזי אחיו. כנבוזי נזעק לחזור ממצרים, אך מת בסוריה עת היה בדרכו חזרה. אז דריווש הראשון מרד בברדיה, והרגו.
לפי השערה זו היה חשוב לדריווש הראשון לתארך במצבת בהיסטון את מות ברדיה **טרם** צאת כנבוזי למצרים. כלומר למרות השם הזהה והדמיון החיצוני המפתיע, הוא הרג מתחזה ולא את ברדיה בן כורש (שהרי ברדיה האמיתי נרצח כבר על ידי כנבוזי).

## לקריאה נוספת
* Briant P, *From Cyrus to Alexander – A History of the Persian Empire* Winona Lake 2002
* * הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.

## קישורים חיצוניים

* 

קטגוריה:הממלכה האחמנית
קטגוריה:כורש הגדול
קטגוריה:מלכי פרס
מוריס בורז'ס-מונורי

[שמאל|ממוזער|250px|מוריס בורז'ס-מונורי (משמאל) בפגישה עם [לוי אשכול]]
**מוריס בורז'ס מונורי** (בצרפתית: **Maurice Bourgès-Maunoury**; 19 באוגוסט 1914 - 10 בפברואר 1993) היה פוליטיקאי צרפתי, איש המפלגה הרדיקלית (מפלגת מרכז-שמאל), אשר שימש שר בממשלות צרפת מראשית שנות ה-50 ועד 1958. בשנת 1957 כיהן גם כראש ממשלת צרפת (לאחר גי מולה). מידידי ישראל, שחתם על הסכם מכירת כור גרעיני צבאי לישראל והסכם שיתוף פעולה מדעי צרפתי-ישראלי בתחום הגרעין. היה שר ההגנה בתקופת מבצע סיני.

מונצח בירושלים ברחוב על שמו בשכונת פסגת זאב

## תוכנית הגרעין הישראלית
תוכנית הגרעין הישראלית לא הייתה יוצאת מן הכוח אל הפועל לקראת סוף שנות החמישים לולא חתימתו בדיעבד של מונורי על ההסכמים, מספר שעות לאחר שכבר לא היה בתפקיד בעקבות התפרקות ממשלתו,  משום שהממשלה שהחליפה את ממשלתו של מונורי, התנגדה להסכם. על הפתרון היצירתי לתסבוכת המדינית חתום ידידו האישי של מונורי, שמעון פרס.

## קישורים חיצוניים

## הערות שוליים

קטגוריה:פוליטיקאים צרפתים
קטגוריה:ראשי ממשלת צרפת בתקופת הרפובליקה הרביעית
קטגוריה:שרי ההגנה של צרפת
קטגוריה:שרי תיירות
קטגוריה:שרי התחבורה של צרפת
קטגוריה:מלחמת סיני: אישים
קטגוריה:צרפתים מעוטרי אות לגיון ההצטיינות
קטגוריה:צרפתים שנולדו ב-1914
קטגוריה:צרפתים שנפטרו ב-1993
הסדר שלילי

**הסדר שלילי** הוא מצב משפטי בו נושא מסוים לא הוכנס לדין באופן מודע ובכוונת תחילה על ידי המחוקק. המטרה של המחוקק היא **אי החלת** אותו דין על המקרה, ולכן מדובר בשתיקה מכוונת. בבתי המשפט נהוג לכנות את ההסדר השלילי כ"שתיקה מדעת". הסדר שלילי אינו כדין חסר (לאקונה) ואין להקיש עליו ממקרים דומים. הסדר שלילי יכול לבוא לידי ביטוי בחוק, בחוזה, בחוקה ובכל דין אחר למעשה.

לפני שבית-המשפט בישראל מחליט האם חוק מסוים חל גם על מצב משפטי שאינו כלול בו באופן מפורש וחד-משמעי, הוא נוהג לשאול את עצמו האם במקרה זה מדובר בלאקונה או בהסדר שלילי. אם מדובר באחרון, אזי לבית המשפט אסור להתערב ואסור לו להחיל את הדין הקיים על המצב המשפטי מאחר שהמחוקק התכוון "מדעת" שלא להחילו. אם מדובר בלאקונה, אזי המשמעות היא שהמחוקק השמיט בטעות את הנושא (או שהנושא העומד על הפרק לא היה רלוונטי בעת החקיקה) ועל בית המשפט להתערב ולנסות לפתור אותו על ידי הסקה ממקרים דומים.

לדברי השופטת אילה פרוקצ'יה: "הסדר שלילי מתקיים כאשר מהעניינים שהמחוקק הסדירם במפורש בחוק משתמע בעליל ובמכוון הסדר שונה ביחס לעניינים שלא נכללו תחת כנפי ההסדר שבחוק. ...  מהסדר חיובי יילמד הסדר שלילי רק אם הדבר מתחייב על פי תכלית החקיקה כפי שהיא נלמדת מהחוק." כתב על כך השופט אהרן ברק: "כשם שלא כל הוראה מפורשת גוררת אחריה הוראה משתמעת, כך לא כל הוראה מפורשת חיובית גוררת אחריה הוראה משתמעת שלילית". 

דוגמה להסדר שלילי: בחוזה בין ראובן ושמעון נכתב בזו הלשון: "הבית שברחוב מוזס ינוהל על ידי ראובן ושמעון בשותפות והבית שברחוב הרצל ינוהל על ידי ראובן". ברור בצורה משתמעת מהחוזה כי הבית שברחוב הרצל **לא** ינוהל על ידי שמעון אלא על ידי ראובן בלבד. זהו הסדר שלילי.

## הערות שוליים

קטגוריה:מונחים משפטיים